
I. [bookmark: _Hlk108088579]Informatīvā ziņojuma pamatojums

[bookmark: _Hlk120805830]Informatīvais ziņojums izstrādāts, pamatojoties uz Ministru prezidenta rezolūcijā Nr. 22-MPI-22 Satiksmes ministrijai doto uzdevumu, sagatavot informatīvo ziņojumu par aktualitātēm sabiedriskā transporta pakalpojumu nodrošināšanā reģionālās nozīmes maršrutos, sniedzot atbildes uz šādiem jautājumiem:
1. Līdz šim veiktās un plānotās darbības, lai saistībā ar publiski izskanējušo informāciju izvērtētu iesaistīto institūciju atbildību un novērstu neefektīvu resursu izlietošanu;
2. Pastāvošie kontroles mehānismi pārkāpumu fiksēšanai un novēršanai, to efektivitāte un plānotie uzlabojumi šajā jomā;
3. Sabiedriskā transporta pārvadājumu iepirkuma konkursu statuss un sākotnējais izvērtējums par sabiedriskā transporta pakalpojumu iegādes un darbināšanas modeli (prasības pakalpojumu sniedzējiem, risku sadalījums starp valsti un pakalpojumu sniedzējiem, negodprātības risku izvērtējums un risinājumi to novēršanai);
4. Īstenotie un plānotie pasākumi, lai nodrošinātu pārvadātāju noteikto autobusu vadītāju atalgojuma likmju atbilstību minimālajām atalgojuma likmēm;
5. Braukšanas maksas atvieglojumu elektroniskās administrēšanas sistēmas ieviešanas progress;
6. Braukšanas maksas atvieglojumu izmantošanas apjoms kopumā un sadalījumā pa pasažieru kategorijām pēdējo piecu gadu griezumā;
7. Vienotās biļešu noliktavas projekta īstenošanas progress;
8. Kā ir izdevies ieviest Valdības rīcības plānā (87.1) ietverto principu par dzelzceļu kā pasažieru pārvadājuma mugurkaulu, sekojoši pārplānojot arī autobusu pārvadājumu tīklu un grafikus.

Informācija par Ministru prezidenta rezolūcijā Nr. 22-MPI-22 dotā uzdevuma 1., 2. ,3. un 4. punktu jau ir sniegta informatīvajā ziņojumā “Par sabiedriskā transporta pakalpojumu nodrošināšanu Ogres novadā un sabiedriskā transporta pakalpojumu sniegšanas kvalitāti pārējos Latvijas novados” (22-TA-2950) (par 1. un 2. punktu – 8.-11.lpp. un 13.lpp., par 3.punktu – 3.-8.lpp., par 4.punktu – 12.-13.lpp.).

Tādējādi informatīvajā ziņojumā sniegtā informācija attiecināma uz 5. – 8.punktā dotajiem uzdevumiem.
1. [bookmark: _Hlk108087056]Ar sabiedriskā transporta pakalpojumu sniegšanu saistīto sistēmu ieviešanas progress

Autotransporta direkcija kā vienotas valsts politikas realizētāja ir īstenojusi virkni pasākumu un turpina veikt visu nepieciešamo, lai Latvijas iedzīvotājiem nodrošinātu vienotu, nepārtrauktu, pieejamu un modernu sabiedriskā transporta sistēmu visā valstī. Pakāpeniski tiek realizēti vienoti kvalitātes standarti reģionālā sabiedriskā transporta pakalpojumiem, lai braucieni ar starppilsētu autobusiem ikvienam būtu ērtāki, drošāki un patīkamāki. Reģionālās nozīmes maršrutu tīkls tiek plānots, lai apmierinātu iedzīvotāju pieprasījumu pēc sabiedriskā transporta pakalpojumiem un nodrošinātu iespēju apmeklēt izglītības iestādes, ārstniecības iestādes, darbavietas, valsts un pašvaldību institūcijas, vienlaikus ņemot vērā pirmsskolas vecuma bērnu, skolēnu, vecāka gadagājuma pasažieru un personu ar invaliditāti prasības. Maršrutu tīkls periodiski tiek grozīts atbilstoši iedzīvotāju, pašvaldību vai plānošanas reģionu priekšlikumiem, kā arī aktuālajām prasībām un izmaiņām pieprasījumā no iedzīvotāju puses.
Noslēgto līgumu par sabiedriskā transporta pakalpojumu sniegšanu reģionālās nozīmes maršrutu tīklā un normatīvo aktu prasību ievērošanas uzraudzību un kontroli būtiski uzlabo jaunu tehnisko risinājumu ieviešana. Vienlaikus šādu sistēmu izstrāde un ieviešana saistīta ar vairāku nozares dalībnieku savlaicīgu un koordinētu darbību, kas bieži ir lielākais izaicinājums, sekmīgas sistēmas ieviešanas nodrošināšanai.

1.1. [bookmark: _Hlk108087111]Braukšanas maksas atvieglojumu izmantošanas apjoms kopumā un sadalījumā pa pasažieru kategorijām pēdējo piecu gadu griezumā
Atbilstoši spēkā esošajiem normatīvajiem aktiem[footnoteRef:1] (pēdējie pieci gadi – 2017.-2021. gads) no valsts budžeta kompensējamie braukšanas maksas atvieglojumi ar 100% atlaidi sabiedriskajā transportā tiek nodrošināti: [1:  Ministru kabineta 31.03.2015. noteikumi Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos”; Ministru kabineta 27.06.2017. noteikumi Nr.371 “Braukšanas maksas atvieglojumu noteikumi”; Ministru kabineta 22.06.2021. noteikumi Nr.414 “Braukšanas maksas atvieglojumu noteikumi”] 

1) reģionālās nozīmes pārvadājumos un valstspilsētu pašvaldību pilsētu pārvadājumos personām ar I vai II grupas invaliditāti, personām līdz 18 gadu vecumam ar invaliditāti un personām, kas pavada personu ar I grupas invaliditāti vai personu līdz 18 gadu vecumam ar invaliditāti; 
2) reģionālās nozīmes pārvadājumos pirmsskolas vecuma bērniem; 
3) reģionālās nozīmes pārvadājumos politiski represētām personām un nacionālās pretošanās kustības dalībniekiem; 
4) reģionālās nozīmes pārvadājumos bāreņiem un bez vecāku gādības palikušiem bērniem;
No 2017. gada papildus augstāk minētajām kategorijām reģionālās nozīmes pārvadājumos, līdzmaksājums, saņemot braukšanas maksas atvieglojumus, ir noteikts:
1) daudzbērnu ģimenes locekļiem (vecākiem);
2) daudzbērnu ģimenes locekļiem, kas apmeklē vispārējās pamatizglītības un vidējās izglītības iestādes un kas turpina vispārējās, profesionālās, augstākās vai speciālās izglītības iegūšanu, bet ne ilgāk kā līdz 24 gadu vecuma sasniegšanai;
3) ģimenēm, kuru aprūpē ir bērns ar invaliditāti vai pilngadīga persona, kas nav sasniegusi 24 gadu vecumu, ja tai noteikta I vai II invaliditātes grupa. 

1.attēls. Pasažieru, kas saņem valsts noteiktos braukšanas 
maksas atvieglojumus, struktūra reģionālās nozīmes maršrutos un valstspilsētu pašvaldībās (dati par 2021. gadu pēc braucienu skaita), %

Analizējot kopējās izmaiņas pēdējo piecu gadu periodā, jāatzīmē, ka sakarā ar Covid-19 pandēmijas ierobežojošo pasākumu ieviešanu slimības izplatības samazināšanai, samazinoties kopējam pasažieru skaitam, izteiktas izmaiņas novērotas gan personu ar braukšanas maksas atvieglojumiem braucienu skaitā, tā arī šādam mērķim aprēķinātajā valsts budžeta finansējuma apmērā (skatīt 2.attēlu un 1.tabulu).
Vienlaikus atbilstoši pieņemtajām izmaiņām normatīvajos aktos, paplašinot personu loku, kam piemērojami braukšanas maksas atvieglojumi reģionālās nozīmes pārvadājumos, 2019. gadā salīdzinot ar 2017. gadu, kad braukšanas maksas atvieglojumu loks bija mazāks, braucienu skaits palielinājās reģionālās nozīmes pārvadājumos ar autobusiem par 30%, bet pārvadājumos ar vilcieniem 74%.

2.attēls. Pasažieru, kas saņem valsts noteiktos braukšanas 
maksas atvieglojumus, braucienu skaits reģionālās nozīmes maršrutos un valstspilsētu pašvaldībās, milj.

1.tabula
Pasažieru ar braukšanas maksas atvieglojumiem 
braucienu skaita un aprēķinātā valsts budžeta atbalsta izmaiņas pa gadiem
	 
	 
	2017*
	2018
	2019
	2020
	2021

	Reģionālās nozīmes pārvadājumi ar autobusiem
	Īpatsvars kopējos pasažieros, %
	15.96%
	17.07%
	20.51%
	22.33%
	22.37%

	
	Aprēķinātā VB kompensācija, t.sk. PVN, EUR
	7 333 130
	8 609 579
	10 455 782
	7 775 229
	6 473 729

	Reģionālās nozīmes pārvadājumi ar vilcieniem
	Īpatsvars kopējos pasažieros, %
	6.70%
	9.00%
	10.92%
	11.75%
	12.60%

	
	Aprēķinātā VB kompensācija, t.sk. PVN, EUR
	1 696 081
	2 357 057
	3 051 889
	2 417 045
	2 253 070

	Valstspilsētu pārvadājumi
	Īpatsvars kopējos pasažieros, %
	5.69%
	5.59%
	5.52%
	6.47%
	6.90%

	
	Aprēķinātā VB kompensācija, t.sk. PVN, EUR
	9 901 159
	11 030 347
	10 758 116
	7 809 183
	6 876 710


* 2017. gadā valsts budžeta kompensācijas bez pievienotās vērtības nodokļa

Braukšanas maksas atvieglojumu precīzākas administrēšanas nodrošināšanai nepieciešama BMA sistēma, ar kuru paredzēts nodrošināt valsts noteikto kategoriju pasažieru ar braukšanas maksas atvieglojumiem elektronisku identifikāciju un uzskaiti (skatīt 1.2. – 1.3.apakšpunktu).
[bookmark: _Hlk108087394]
1.2. [bookmark: _Hlk108087242][bookmark: _Hlk121817520]Braukšanas maksas atvieglojumu elektroniskās administrēšanas sistēmas ieviešanas progress
Ar normatīvajiem aktiem Autotransporta direkcijai tika uzdots izveidot un ieviest BMA sistēmu vairākos posmos, no kuriem pirmajā posmā bija noteikts izstrādāt BMA sistēmas datubāzi, lai nodrošinātu datu par personu statusu aktualitāti saņemšanu no datu devējiem, bet sistēmas izveides tālākajos posmos ieviest personu ar braukšanas maksas atvieglojumiem veikto braucienu elektronisku uzskaiti, izmantojot identifikācijas līdzekļus.
Līdz šim izstrādātajā sistēmā saskaņā ar attiecīgām starpresoru vienošanām tika nodrošināta datu apmaiņa ar datu devējiem – PMLP, Veselības un darbspēju ekspertīzes ārstu valsts komisiju, Valsts bērnu tiesības aizsardzības inspekciju un Sabiedrības integrācijas fondu par personu statusiem. Taču 2022. gadā VARAM īsteno projektu Nr. 2.2.1.1/21/I/001 “Datu izplatīšanas un pārvaldības platforma (DAGR)”, kura ietvaros tiek veikta izstrāde Datu agregatora risinājumam (turpmāk – DAGR), kas cita starpā paredz pilnveidot elastīgu datu savākšanas, uzturēšanas un izplatīšanas platformu VISS, kas būtiski uzlabos datu izplatīšanas veiktspēju un efektivitāti Valsts reģistros, kā rezultātā datu agregatora risinājumu kā VISS komponentes loģisks ilgtermiņa attīstības risinājums, kur procesi par datu piekļuvēm un pieslēgumu monitoringa, kā arī datu izmantošanas transakciju monitorings tiks nodots pilnībā kontrolējamā un caurspīdīgā vidē, kur pašapkalpošanās veidā Valsts informācijas resursu, sistēmu un sadarbspējas informācijas sistēmā tiks pārvaldītas datu piekļūšanas tiesības. DAGR projekta īstenošanas periods ir no 2021. gada 28. maija līdz 2023. gada 27. decembrim. DAGR ieviešana rada nepieciešamību veikt neplānotas izmaiņas BMA sistēmā, par kurām detalizēti izklāstīts šī informatīvā ziņojuma 1.3.apakšpunktā. BMA sistēmā kopš 2020. gada aprīļa, pamatojoties uz noslēgto līgumu par informācijas apmaiņu valsts noteikto braukšanas maksas atvieglojumu administrēšanas nolūkam, notiek datu apmaiņa ar Rīgas valstspilsētas sabiedriskā transporta pakalpojumu sniedzēju. Minētā sadarbības līguma ietvaros pašvaldībai ir pieejami dati par personu ar invaliditāti aktuālajiem statusiem attiecīgu lēmumu pieņemšanai par pilsētas identifikācijas līdzekļu izsniegšanu, piešķirot tiesības sabiedriskajā transportā izmantot braukšanas maksas atvieglojumus, savukārt BMA sistēmā nonāk dati par pilsētas nozīmes maršrutiem reģistrētajiem šādu personu braucieniem.
[bookmark: _Hlk108037347]2020. gada 30. decembrī tika pieņemti grozījumu Sabiedriskā transporta pakalpojumu likumā, nosakot BMA sistēmas elektroniskās identifikācijas risinājumu, paredzot, ka BMA sistēmā personu ar braukšanas maksas atvieglojumu identificēšanai tiks izmantotas Personu apliecinošo dokumentu likumā minētās personas apliecības (turpmāk – eID kartes).

1.3. BMA elektroniskā identifikācijas risinājuma ar personas apliecībām ieviešana un sistēmas darbības uzsākšanas progress
Sākotnēji tika plānots, ka BMA sistēmā saskaņā ar noslēgtajiem sadarbības līgumiem par BMA sistēmas izmantošanu datu apmaiņu veiks arī valstpilsētu pašvaldības par savā kompetencē esošajiem pārvadājumiem. Pašlaik, ievērojot Atvieglojumu vienotās informācijas sistēmas likuma spēkā stāšanos un plānoto AVIS tvērumu, sadarbība ar valstspilsētu pašvaldībām BMA procesos paredzēta izmantojot AVIS sistēmu, t.i., BMA sistēmas lietošanas līgumā paredzētā datu apmaiņa tiks realizēta caur AVIS sistēmu. Sadarbību ar valstspilsētu pašvaldībām šajos jautājumos nodrošina VARAM. Bez minētā, Autotransporta direkcija un VARAM 2021. gada 14. aprīlī parakstīja līgumu Nr. IKT/7/2021 “Sadarbības līgums par projekta Nr. 2.2.1.1/19/I/002 “Publiskās pārvaldes informācijas un komunikāciju tehnoloģiju arhitektūras pārvaldības sistēma – 2.kārta” atbalstāmo darbību īstenošanu”. Pašlaik BMA integrācijas izstrādes darbi ir noslēgušies, tomēr ņemot vērā to, ka nav datu par var veiktajiem darījumiem ar braukšanas maksas atvieglojumiem un personu identifikācijas līdzekļiem, Autotransporta direkcija lūgusi VARAM pagarināt sadarbības līgumu līdz 2023. gada 24. maijam, lai izpildītu līgumā noteiktos uzdevumus par pilnu izstrādātās funkcionalitātes testēšanu.
Ar 2020. gada 30. decembrī pieņemtajiem grozījumiem STPL tika noteikts BMA sistēmas elektroniskās identifikācijas līdzeklis, un tas, ka no 2021. gada 1. marta tie pasažieri, kuru braukšanas maksas atvieglojumi tiek kompensēti no valsts budžeta, lai izmantotu attiecīgos braukšanas maksas atvieglojumus, elektroniski identificējoties ar personas apliecību, vēršas PMLP, lai saņemtu eID karti, kura papildināta ar speciālu funkcionalitāti (lietotni). Sākotnēji PMLP informēja Autotransporta direkciju, ka eID kartes ar iespējotu jauno speciālo lietotni tiks izsniegtas ar 2021. gada 6. decembri. Taču faktiski šādu eID karšu izsniegšana tika uzsākta 2021. gada 28. decembrī. 
Pašlaik Autotransporta direkcijas BMA sistēma un nepieciešamās saskarnes datu apmaiņai ar valsts noteikto braukšanas maksas atvieglojumu statusu datu devējiem, pārvadātājiem un Autotransporta direkcijas VSTBS ir konceptuāli izstrādātas un gatavas darbībai. Taču sistēma vēl nevar sākt darboties, jo nepieciešams izstrādāt BMA sistēmas izmaiņas datu apmaiņas ar datu devējiem nodrošināšanai, jo 2022. gadā Autotransporta direkcija saņēma informāciju no vairākiem datu devējiem, ka tiek plānotas datu apmaiņas risinājuma izmaiņas, tostarp vairāki datu devēji ir norādījuši, ka nākotnē datu apmaiņa par BMA nepieciešamajām datu kopām primāri tiek plānota, izmantojot DAGR. Autotransporta direkcija ir izvērtējusi gaidāmo datu apmaiņas risinājuma, izmantojot DAGR, izmaiņu ietekmi uz BMA sistēmas procesiem un uzsākusi to izstrādes plānošanu, taču paša DAGR risinājuma izveides iespējamais realizācijas termiņš (orientējoši 2023. gada beigas), kas nav atkarīgs no Autotransporta direkcijas, būtiski ietekmēs iespējamo BMA sistēmas gatavības pilnam produktīvajam darbam termiņu. Ņemot vērā, ka DAGR risinājums ir tikai izstrādes stadijā un pilna risinājuma funkcionalitāte nebūs pieejama 2023. gada 1. pusgadā, pastāv risks, ka var tikt negatīvi ietekmēta BMA nepieciešamo datu kvalitāte, sistēmas fona procesi, kā arī pilnās produktīvās vides gatavība. Autotransporta direkcija, lai mazinātu DAGR risinājuma izveides ietekmi uz BMA attīstības un ieviešanas plāniem, ir uzsākusi pārrunas ar tiem BMA datu devējiem, kuri datu apmaiņu plāno īstenot caur DAGR risinājumu, lai meklētu pagaidu risinājumu, kas līdz brīdim, kamēr DAGR būs pieejama BMA nepieciešamā funkcionalitāte un datu apjoms, nodrošinās nepieciešamo datu apmaiņu BMA vajadzībām un sistēmas iekšējiem procesiem. Bez minētā apritē pie mērķa personām (personas ar statusu, kas dod tiesības izmantot braukšanas maksas atvieglojumu) vēl nav pietiekams daudzums nepieciešamo identifikācijas līdzekļu, kas saskaņā ar STPL 14.1 panta 2.1 daļu ir noteikta eID karte ar speciālo lietotni. Papildus norādāms, ka PMLP ir uzsākusi eID karšu nolasīšanai nepieciešamo sertifikātu izsniegšanas procesus industrijas pārstāvjiem. Saskaņā ar Autotransporta direkcijas rīcībā esošo informāciju, pašlaik šis process starp PMLP un attiecīgu pieprasījumu iesniegušajiem pārvadātājiem – atsevišķiem potenciālajiem sertifikātu izmantotājiem – ir tikai līguma saskaņošanas stadijā.
Saskaņā ar PMLP sniegto informāciju, 2022. gada 7. novembrī no 253 026 pārbaudītajām personām, kurām pienāktos valsts noteikts braukšanas maksas atvieglojums, 93 521 (43,74%) personai ir izsniegta eID karte ar speciālo lietotni, kas ir nepietiekami, lai pašlaik uzsāktu BMA sistēmas darbību. Lai palielinātu eID karšu ar speciālo lietotni tempu un aptveri, PMLP radīja pakalpojumu, kas ļauj personai patstāvīgi (ja ir nepieciešamais aprīkojums kartes lasīšanai) vai ierodoties PMLP, veikt speciālās lietotnes uzstādīšanu eID kartēs, kas izsniegtas laika posmā no 2019. gada 2. septembra (jaunā parauga kartes). Šādas kartes apritē saskaņā ar 2022. gada 7. novembra statistiku ir 48 471 personai (17,31%). PMLP šādu pakalpojumu nodrošina no š.g. 16. jūnija. Papildus tam, sniedzot atbalstu PMLP eID karšu ar speciālo lietotni apjoma palielināšanai, Autotransporta direkcija sadarbībā ar CSDD ir panākusi, ka 2022. gada jūlijā 26 CSDD nodaļās tika uzsākta speciālās lietotnes uzstādīšanas eID kartē pakalpojuma sniegšana ieinteresētajām personām. Bez minētā Autotransporta direkcija, PMLP un VARAM savstarpējas sadarbības rezultātā radīja iespēju paplašināt speciālās lietotnes uzstādīšanas eID kartē pakalpojuma sniegšanas kanālus ieinteresētajām personām. Sadarbībā ar VARAM un PMLP Valsts un pašvaldību vienoto klientu apkalpošanas centru (turpmāk – VPVKAC) realizētais pakalpojums “Pase un personas apliecība” tika papildināts ar posmu “Atbalsts autorizētās identifikācijas funkcionalitātes (AIF) uzstādīšanai” un attiecīgs pakalpojums tika iekļauts VPVKAC tīkla sniegto pakalpojumu grozā. Pakalpojumu plānots sniegt laika posmā no 2022. gada 1. septembra līdz 2022. gada 31. decembrim visā VPVKAC tīklā. Līdz ar to pašlaik 34 pašvaldību klientu apkalpošanas centros tiek sniegts atbalsts klientiem speciālās lietotnes uzstādīšanai eID kartēs. Lai turpinātu pakalpojuma nodrošināšanu arī pēc 2022. gada 31. decembra, ir nepieciešams paredzēt attiecīgu finansējumu.
Saskaņā ar PMLP sniegto informāciju par situāciju 2022. gada 7. novembrī – 122 454 personām (48,4%) no mērķa personām nebija nekādas eID kartes, savukārt 34 618 personām (13,7%) ir vecā tipa (izsniegta līdz 2019. gada 2. septembrim) eID karte, kurā nav iespējams uzstādīt speciālo lietotni. 2022. gada 7. novembrī no PMLP saņemtajā informācijā par izsniegto eID karšu apjomu, vērojams, ka pakāpeniski samazinās to personu skaits, kurām pienākas valsts noteiktie braukšanas maksas atvieglojumi, un ir nepieciešama jaunā tipa eID karte. Neraugoties uz šiem uzlabojumiem, pašreizējā situācijā, ieviešot BMA elektronisko identifikāciju transportlīdzekļos, apmēram 62% mērķa personas savas tiesības izmantot braukšanas maksas atvieglojumus nevarēs. Autotransporta direkcijas uzrunāto nevalstisko organizāciju pārstāvji pauduši viedokli, ka personu ar braukšanas maksas atvieglojumiem braucienu elektroniskā identifikācija transportlīdzekļos nevar tikt uzsākta, kamēr eID kartes ar speciālo lietotni nav saņēmušas vismaz 75% no mērķa personām. Ievērojot PMLP kapacitāti, kas salīdzinot ar 2023. gada vasaras mēnešiem ir būtiski kāpināta (PMLP novembrī izsniegusi pavisam vairāk ne kā 100 tūkst. eID kartes) un iespējamo citu institūciju atbalstu, sniedzot personām pakalpojumu nepieciešamās speciālās lietotnes uzstādīšanai eID kartēs, pašlaik tiek prognozēts, ka BMA sistēmas elektroniskās identifikācijas risinājuma darbībai nepieciešamai eID karšu ar speciālo lietotni apjoms varētu tikt sasniegts orientējoši 2023. gada vidū.
Lai veicinātu aktivitātes pieaugumu, Autotransporta direkcija šī gada novembrī uzsāka informatīvo kampaņu “Braukšanas maksas atvieglojumu izmantošanai sabiedriskajā transportā pasažierim būs nepieciešama eID karte”. Kampaņas mērķis ir:
•	informēt reģionālo maršrutu pasažierus, kuri braukšanai sabiedriskajā transportā izmanto valsts noteiktos atvieglojumus, par jauno sistēmu;
•	aicināt minēto pasažieru grupas doties uz PMLP un saņemt eID karti, ja tā vēl nav saņemta;
•	veicināt minēto pasažieru grupas, kuriem eID karte izsniegta laika posmā no 2019. gada 2. septembra līdz 2021. gada 27. decembrim, doties uz PMLP, VARAM vai CSDD un aktivizēt eID kartes funkcionalitāti (AIF).
Ievērojot minēto, Autotransporta direkcija ir apsvērusi iespējamo BMA sistēmas elektroniskā identifikācijas risinājuma uzsākšanas iespēju nepilnā apmērā, paredzot iespēju personām, kurām jau ir nepieciešamās eID kartes izmantot sabiedriskā transporta braukšanas atvieglojumus, reģistrējot braucienus ar eID karti, paralēli saglabājot iespēju izmantot braukšanas maksas atvieglojumus, uzrādot attiecīgu statusu apliecinošo dokumentu. Šāds risinājums raisīs izmaiņu veikšanas nepieciešamību izstrādātajā VSTBS funkcionalitātē, kas prasīs laika un finanšu resursus kā Autotransporta direkcijai, tā arī sabiedriskā transporta pakalpojumu sniedzējiem, tādējādi aizkavējot pašlaik pakāpeniski plānoto VSTBS ieviešanas tempu, kuras pirmais posms tika uzsākts no 2022. gada 1. augusta. Tomēr jānorāda, ka, ja BMA sistēmai datus par personu statusu aktualitāti varēs iegūt tikai no DAGR 2023. gada beigās, tad BMA elektroniskās identifikācijas risinājumu realizēt nebūs iespējams neatkarīgi no izsniegto eID karšu ar speciālo funkcionalitāti apjoma. Līdz ar to var rasties situācija, ka BMA pārejas perioda laiku un tvērumu būs jānosaka arī ievērojot datu devēju spēju nodrošināt informāciju par mērķa personu statusiem pašlaik esošajā kārtībā (DIT kanāls, integrācija).

1.4. [bookmark: _Hlk108087330]Vienotās biļešu noliktavas projekta īstenošanas progress
VSTBS izveide tika plānota, lai novērstu Autotransporta direkcijas identificētās nepilnības sabiedrībā transporta biļešu tirdzniecības organizācijas jomā, no kurām kā būtiskākā ir norādāma, ka esošā situācijā biļešu tirdzniecība netiek veikta vienotā sistēmā, kas neļauj Autotransporta direkcijai, kā reģionālās nozīmes maršrutu pasūtītājai, pilnvērtīgi organizēt un attīstīt ar sabiedrisko transporta jomu saistītos pakalpojumus, kā arī uzlabot pakalpojumu sniegšanā gūto ieņēmumu un izdevumu kontroli. Attiecīgās situācijas problemātiku uzskatāmi raksturoja fakts, ka 2019. gadā 47% autobusu reisu biļetes vispār nevarēja nopirkt attālināti (pirms iekāpšanas transportlīdzeklī), kā rezultātā pasažieriem nebija pietiekama iespēja savlaikus plānot nepieciešamos braucienus, kā arī netiek veicināta bezskaidras naudas norēķinu izmantošana, kas sekmē iespējamo ēnu ekonomiku, radot labvēlīgus apstākļus iespējamībai nekorekti izsniegt sabiedriskā transporta biļetes. Bez minētā esošajā situācijā biļetes, kas ir iegādātas internetā ir dārgākas nekā transportlīdzeklī, jo pašlaik esošo vienoto “biļešu noliktavu”, kurā pieejama informācija tikai par apmēram 40% autobusu reisiem, uztur privāts komersants, kura nosacījumi informācijas piekļuvei nepieļauj veikt biļešu tirdzniecību citiem komersantiem, nenosakot papildu komisijas maksu pasažierim par biļetes iegādi.
Piesaistot ārējos ekspertus Autotransporta direkcija 2019. gada 19. februārī izsludināja iepirkumu “Vienotas biļešu noliktavas informācijas sistēmas arhitektūras modeļu izstrāde” (iepirkuma identifikācijas Nr. AD2019/1) un veica pētījumu, kura rezultātā tika izstrādāts VSTBS konceptuālās arhitektūras rekomendējamais modelis, tai skaitā apzināti un aprakstīti visi saistītie procesi, kas turpmāk būtu par pamatu sistēmas ieviešanai un attīstīšanai. 
	2021. gada 1. februārī tika uzsākta VSTBS izstrāde. Darbi tika pieņemti 2022. gada 3. maijā. Autotransporta direkcijas izstrādātā sistēma ietver:
1) Vienoto biļešu noliktavu un tās aplikāciju (turpmāk – VBN) – sistēma, kas apstrādās visu procesā iesaistīto dalībnieku (pārvadātāji, biļešu tirgotāji, autoostas, dzelzceļa kases, cenotāji) sistēmu un Autotransporta direkcijas citu sistēmu STIFSS, APIDB, KEAV datus, nodrošinot vienotu biļešu rezervēšanas un tirdzniecības iespējamību, uzturot aktuālo biļešu klāstu, kā arī veicot pārdoto biļešu uzskaiti;
2) Biļešu validācijas un kontroles mobilā lietotne (turpmāk – Mobilā lietotne) – lietotne, kas tiks izmantota mobilās ierīcēs (piemēram, telefons, planšete), lai Autotransporta direkcijas vai pārvadātāju kontroles darbinieki veiktu biļešu kontroli transportlīdzeklī un lai transportlīdzekļa apkalpe validētu (“atprečotu”) ārpus transportlīdzekļa iegādātās biļetes reisa laikā (piemēram, ja nedarbojas kases aparāts vai nav internets).
3) Septiņas saskarnes VSTBS procesu nodrošināšanai, kuras izmantos sistēmas dalībnieki biļešu tirdzniecībai nepieciešamo procesu nodrošināšanai. Izmantojot izstrādātās saskarnes, būs iespējama datu nodošana arī ieinteresētajām sistēmām (piemēram, atvērto datu portāls, valstspilsētu elektroniskās biļešu sistēmas, VID u.c.).
VSTBS ir paredzēts, ka tā uztur un nodrošina datus visa reģionālā sabiedriskā transporta biļešu tirdzniecības nodrošināšanai tiešsaistē visās biļešu tirdzniecības vietās, izmantojot attiecīgā tirgotāja norēķinu veikšanas un reģistrēšanas tehniskos resursus (kases aparāti, kases sistēmas, attālinātie bezskaidras naudas norēķini utt.).
VSTBS būs vairāki dalībnieki un ievērojams skaits lietotāji:
1) Sistēmas pārzinis (Autotransporta direkcija), kas nodrošina visus pamata datus par biļešu tirdzniecībā pieejamajiem maršrutiem, biļešu veidiem un biļešu cenām;
2) Pārvadātāji (šobrīd 19 + 2) – pilnveidos VSTBS datus par maršrutiem, sagatavojot un uzturot tirdzniecībā pieejamo biļešu informāciju atbilstoši plānotajam transportlīdzeklim (piemēram, vietu skaits, izvietojums), kā arī ievadīs operatīvo informāciju par izmaiņām transportlīdzekļa kustībā;
3) Biļešu tirgotāji (šobrīd vismaz 30 autoostas, 37 dz. kases, 4 tirgotāji un 19 + 2 pārvadātāji (nodrošina biļešu tirdzniecību transportlīdzekļos)) – nodrošinās biļešu tirdzniecību ar savām IS, kas pieslēgtas VSTBS;
4) Cenotāji (šobrīd 1 – BMA sistēma) – nodrošina speciālu nosacījumu (piemēram, braukšanas maksas atvieglojumi, lojalitātes programmas) piemērošanu biļetes pārdošanas procesā. Uzsākta izpēte vēl viena potenciāla cenotāja izveidei un integrēšanai ar VSTBS – Jūrmalas pilsētas pašvaldība plāno kompensēt jūrmalniekiem divus vilciena braucienus dienā vilcienu maršruta posmā Rīga-Ķemeri.
Ja VSTBS darbotos pašlaik, tad tajā būtu jānodrošina biļešu tirdzniecība uz aptuveni 1028 reģionālās nozīmes dotēto maršrutu 6733 reisiem. 2021. gadā reģionālās nozīmes sabiedriskajā transportā ir pārvadāti 27 895 tūkst. pasažieri un biļešu summa sastādīja vairāk nekā 75 milj. EUR, kas raksturo sistēmā gada laikā plānoto biļešu skaitu un vērtību naudas izteiksmē.
VSTBS darbības nodrošināšanai Autotransporta direkcija ir veikusi izmaiņas saistītajās sistēmās – STIFSS, KEAV un BMA sistēmā, taču VSTBS ir jauna sistēma, kuras analogs nav izveidots nevienā citā Autotransporta direkcijai vai tās piesaistītajiem ekspertiem zināmajā valstī un darbības nodrošināšanai ir nepieciešamas arī būtiskas izmaiņas pārvadātāju un biļešu tirgotāju pašlaik izmantojamajās sistēmās. Pārvadātāju un biļešu tirgotāju sistēmu gatavības progress pašlaik ir dažāds. Izstrādes tempu ietekmē resursu pieejamība, kā arī laiks, kas nepieciešamas juridiski pamatotu izstrāžu uzsākšanai (piemēram, iepirkumu organizēšanas laiks), veikto izstrāžu lietošanas uzsākšanai (piemēram, risinājumu atbilstības novērtējums VID), kā arī tehnisko līdzekļu piegādēm. Taču, lai nodrošinātu VSTBS darbību pilnā apmērā, ir nepieciešama visu tās dalībnieku gatavība darbam sistēmā.
[bookmark: _Hlk121770551]Tā kā sistēmas dalībnieku (pārvadātāju un biļešu tirgotāju) gatavības pakāpe ir dažāda, bet sistēmas ieviešana iespējami īsā termiņā ir būtiska, tad Autotransporta direkcija ir radusi risinājumu sistēmas pakāpeniskai ieviešanai (pa posmiem), kas ļauj ne tikai paātrināt sistēmas ieviešanas tempu, bet arī tādējādi paralēli nodrošināt VSTBS vairāku procesu visaptverošu testēšanu un atkļūdošanu, neradot būtiskus riskus tam, ka sabiedrībai būs neērtības pakalpojumu izmantošanā gadījumos, ja jaunās sistēmas procesos vai dalībnieku sistēmās tiks konstatētas kļūdas. Secīgi ar š.g. 1. augustu ir uzsākts pirmais VSTBS darbības posms – biļešu tirdzniecība un izplatīšana tiešsaistē sabiedriskā transporta biļešu tirdzniecības vietās, izmantojot VSTBS. VSTBS pirmā posma ietvaros kopš 2022. gada 1.augusta biļešu tirdzniecība ierobežotā apmērā (daži biļešu veidi) tiek realizēta maršrutā Nr.6855 Rīga–Kalngale–Carnikava–Kadaga, savukārt ar 2022. gada 29. augustu arī maršrutā Nr.6821 Rīga–Ādaži–Kadaga, Nr.6822 Rīga–Ādaži–Podnieki–Garkalne un Nr.6824 Rīga–Ādaži–Carnikava. Sistēmas sekmīgas darbības gaitā, sistēmas ietvaros pārdodamo reisu skaits tiks palielināts, atkarībā no dalībnieku gatavības pakāpes. Sākotnēji, izmantojot VSTBS pasažieriem ir radīta iespēja biļetes vienam braucienam iegādāties bez konkrētas sēdvietas norādes. Šāda biļete ir izmantojama vienam braucienam attiecīgajā dienā jebkurā konkrētā maršruta reisā. Tās cena ir zemāka nekā analogas biļetes cena, iegādājoties to transportlīdzeklī pie apkalpes. No šī gada 1. augusta līdz 11. novembrim VSTBS pārdotas 307 biļetes. Savukārt 2022. gada 14. decembrī tiek plānota VSTBS biļešu tirdzniecībai pieejamo reisu apjoma palielināšana, nodrošinot biļešu tirdzniecību uz vilcienu maršrutiem. Plānots, ka pirmās biļetes, izmantojot VSTBS, būs iespējams iegādāties vilcienu līnijā Rīga–Skulte un paredzēts, ka vilciena biļešu klāsts nebūs mazāks, kā to pašlaik piedāvā interneta vietnes. Pašlaik paredzēts, ka interneta vietnes pārdos 6 veidu biļetes:
· Biļete vienam braucienam bez garantētas sēdvietas;
· Biļete braucienam abos virzienos bez garantētas sēdvietas;
· Bagāžas vienam braucienam;
· 3+ / Goda - pieaugušajam 50% bez garantētas sēdvietas;
· 3+ / Goda - bērnam 90% bez garantētas sēdvietas;
· Biļete vienam braucienam bez garantētas sēdvietas uz konkrētu reisu.
Autotransporta direkcija pastāvīgi kontrolē un steidzina iesaistīto dalībnieku izstrādes procesus, sniedzot iespējamo atbalstu un vēršot dalībnieku uzmanību uz sasniedzamā rezultāta prioritātēm, tomēr, ņemot vērā, ka bez Autotransporta direkcijas tiešajiem līgumpartneriem, šo procesu virzība ir atkarīga arī no šo līgumpartneru pakalpojumu sniedzējiem – kases sistēmu uzturētājiem – Autotransporta direkcijas ietekmēšanas apjoms ir ierobežots. Vienlaikus šobrīd jau ir panākta skaidrība par iespējamiem termiņiem, kuros pārvadātāji (ar kasu sistēmu uzturētājiem) varētu būt gatavi daļējai un pilnīgai integrācijai ar VSTBS. Tā, piemēram, no 2023. gada 20. janvāra biļešu tirdzniecību ierobežotā apmērā plānots realizēt maršrutos Nr.5206 Saldus–Novadnieku pagasts–Saldus, Nr.5225 Virka–Pelči, Nr.5254 Saldus–Blīdene–Biksti–Blīdene–Saldus, Nr.5336 Priedaine–Mežvalde, Nr.6743 Saldus–Flīžu cehs–Imantas, Nr.6747 Saldus–Striķi, Nr.6770 Autoosta–Draudzība, Nr.6771 Druva–Draudzība un Nr.6776 Autoosta–Druva.
VSTBS plānots pastāvīgi attīstīt, piedāvājot jaunus biļešu veidus un pieslēdzot sistēmai jaunus dalībniekus. Radītā sistēma Autotransporta direkcijas ieskatā ir priekšnosacījums dažāda veida vienoto biļešu un citu lojalitātes programmu biļešu tirdzniecības organizēšanai ne tikai reģionālajā transportā, kā to pašlaik paredz Sabiedriskā transporta pakalpojumu likums, bet arī sadarbībā ar valstpilsētu un citu pašvaldību pārvadājumiem.

2. [bookmark: _Hlk107506485][bookmark: _Hlk121302538]Valdības rīcības plānā (87.1) ietverto principu par dzelzceļu kā pasažieru pārvadājuma mugurkaulu, sekojoši pārplānojot arī autobusu pārvadājumu tīklu un grafikus, ieviešana

STPL ir noteikts, ka, plānojot reģionālo maršrutu ar lielu pasažieru plūsmu, vispirms tiek izveidoti maršruti pa sliežu ceļiem. Saskaņā ar STPL noteikto, Autotransporta direkcija sadarbībā ar SM izstrādāja koncepciju “Reģionālās nozīmes sabiedriskā transporta attīstības koncepcija 2021 - 2030”. Tā paredz, ka dzelzceļš ir sabiedriskā transporta sistēmas mugurkauls, kurš ir galvenais pasažieru pārvadāšanas veids reģionālās nozīmes maršrutos ar lielu pasažieru plūsmu, vietās kur dzelzceļš dublē reģionālās nozīmes autobusu maršrutus. Savukārt pārvadājumi ar autobusiem tiek veikti vietās, kur vilcieni nekursē, vai arī kā pārvadājumi, kas pieved pasažierus vilcienu satiksmei, tādējādi integrējot vairākus sabiedriskā transporta veidus, lai nokļūtu galamērķī. Šāda saskaņota transportu kustība palielina pasažieru mobilitātes iespējas, kā arī dažos gadījumos galamērķī iespējams nokļūt ātrāk, izmantojot vilciena un autobusu savienojumu, un šāds savienojums var būt līdzvērtīga vai pat labāka mobilitātes iespēja salīdzinājumā ar autobusu.
Vienlaikus, lai stiprinātu dzelzceļu kā pasažieru pārvadājuma mugurkaulu tika nolemts un 2020. gada 30. decembrī spēkā stājās grozījumi STPL, kas paredz komerciālo/valsts nedotēto maršrutu (reisu) veidošanas iespējas.
Ar 2021. gada 9. jūlija STP Lēmuma Nr. 4 (prot.Nr.5§4) “Par iekšzemes regulāro pasažieru komerciālo pārvadājumu ar autobusiem ieviešanu” tika atbalstīta komerciālā maršruta Rīga – Daugavpils ieviešana no 2021. gada 1. septembra, komerciālo maršrutu Rīga – Jaunķemeri, Rīga – Sloka, Rīga – Salaspils, Rīga – Olaine ieviešana no 2021. gada 1. oktobra, bet komerciālo maršrutu Rīga – Jelgava, Rīga – Sigulda, Rīga – Ogre ieviešanu no 2022. gada 1. janvāra.
2022. gada decembrī pasažieru pārvadājumi uz komerciāliem principiem tiek sniegti maršrutā Rīga – Daugavpils (tiek nodrošināta 6 reisu izpilde) un maršrutā Rīga – Salaspils (tiek nodrošināta 76 reisu izpilde).
Aptaujājot pārvadātājus, kā galvenie iemesli, kādēļ šobrīd netiek iesniegti jauni pieteikumi komerciālo pārvadājumu veikšanai ir Covid19 radītās sekas pasažieru skaita krituma ziņā, kā arī tas, ka pasažieru kategoriju, kam pienākas valsts noteiktie braukšanas maksas atvieglojumi, braucieni netiek kompensēti. Kā papildus kavēklis ir arī nestabilā situācija saistībā ar karadarbību Ukrainā un pret Krievijas Federāciju un Baltkrieviju ieviestās sankcijas, un degvielas cenu kāpums. 
Komerciālo maršrutu ieviešana šobrīd paredzēta tādos autobusu maršrutos, kas ir paralēli vilcieniem Pierīgā un posmā Rīga – Daugavpils, un ar kuriem pēc būtības tiek apkalpotas tās pašas apdzīvotās vietas. Līdz ar to ir iespējas, neapdraudot iedzīvotāju mobilitātes iespējas, ieviest komerciālos sabiedriskā transporta pārvadājumus un samazināt autobusu nobraukumu dotētajā reģionālās nozīmes maršrutu tīkla daļā, tādējādi arī būtiski samazināt valsts dotāciju apjomu. Autobusu nobraukums maršrutā Rīga – Salaspils 2020. gadā bija 874 632 km un maršrutā Rīga – Daugavpils 1 360 192 km. Lai veicinātu komerciālo maršrutu attīstību, tādejādi mazinot nepieciešamo valsts dotācijas apjomu sabiedriskā transporta pakalpojuma nodrošināšanai, šobrīd tiek aktualizēts jautājums par normatīvā regulējuma grozījumiem, lai precizētu sabiedrisko pakalpojumu uz komerciālie principiem sniegšanas saistības.

2.1. [bookmark: _Hlk108087457]Pārsēšanās no autobusa uz vilcienu
Autotransporta direkcija aktīvi strādā pie reģionālās nozīmes vilcienu un autobusu reisu savienojumu identificēšanas un to izveidošanas, ievērojot sekojošus principus:
· pasažieru mobilitātes iespējas netiek pasliktinātas (salīdzinājumā ar tiešo autobusu satiksmi);
· ceļā pavadītā laika ekonomija vai ekvivalents brauciena laiks;
· iespējami ērta savienojuma izmantošana, pērkot vienoto biļeti abiem transporta veidiem vienlaicīgi;
· kopējā brauciena cena ir lētāka vai līdzvērtīga (salīdzinājumā ar tiešo autobusu satiksmi).
Autotransporta direkcijas līdz šim veiktie pasākumi:
1) Veicot rūpīgu analīzi un izvērtējot vilciena Rīga–Daugavpils kursēšanu un reģionālās nozīmes Nr. 7046 Rīga–Krāslava maršruta slēgšanu, Autotransporta direkcija sadarbībā ar AS “Pasažieru vilciens” veica izmaiņas divu vilcienu reisu kustībā un tie tika pagarināti līdz Krāslavai. Ņemot vērā, ka autobuss bija ekspresis ar nelielu pieturu skaitu un faktiski dublēja dzelzceļu, pasažieriem tiek nodrošināta saskaņota autobusu kustība no Krāslavas autoostas uz Krāslavas staciju, ievērojot iepriekšminētos principus. Savukārt pārējiem maršruta Rīga–Daugavpils vilciena reisiem tika pieskaņoti autobusi no un uz Krāslavu. Tādējādi priekšroku dodot dzelzceļa pārvadājumiem un ievērojami uzlabojot pasažieru mobilitātes iespējas nokļūšanai no Krāslavas uz Rīgu.
2) Lai vilciena un autobusa savienojums būtu ērts, tā izmantošanai tika ieviesta vienotā biļete – pasažieris iegādājas vienu biļeti, kas derīga abiem transporta veidiem. Šāda biļete izveidota maršrutā Rīga–Daugavpils–Krāslava, kur autobusā, kurš pasažierus ved uz Krāslavas staciju var nopirkt biļeti līdz Rīgas stacijai un pretēji. Slēgtā maršruta Nr. 7046 Rīga–Krāslava aizvietošanai ir pieskaņota Nr. 7543 Krāslava–Daugavpils autobusu kursēšana vilcienu Rīga–Daugavpils pienākšanas un atiešanas laikiem, vienlaikus izveidota arī vienotā biļete vilcienu maršrutā Rīga–Daugavpils un autobusu maršrutā Daugavpils–Krāslava.
3) Izvērtējot Krāslavas vilciena turpmākās perspektīvas, tika ierosināts pagarināt vilciena maršruta Rīga–Daugavpils reisus līdz Indrai vismaz vienu reizi nedēļā, radot iespēju Indras novada iedzīvotājiem izmantot vilciena satiksmi, lai bez pārsēšanās vienas dienas laikā nokļūtu Rīgā, piemēram uz ārstniecības iestādēm, un atpakaļ Indrā. Ņemot vērā, ka vilcieni kursē katru dienu, Autotransporta direkcija sadarbībā ar AS “Pasažieru vilciens”, izstrādāja risinājumu, nodrošinot, ka piektdienās iedzīvotājiem ir iespēja vienas darba dienas laikā nokļūt Rīgā un atpakaļ uz Indru. Iepriekš, lai no Indras nokļūtu Rīgā, ceļā bija jāpavada 7 h 45 min ar autobusu, veicot pārsēšanos, un atgriezties vienas dienas laikā nebija iespējams. Šobrīd, izmantojot vilcienu, laiks ceļā jāpavada 3 h 39 min un piektdienas laikā iespējams nokļūt Rīgā un atgriezties Indrā.

4) Vienlaikus ar vilciena pagarināšanu tika uzlabotas arī mobilitātes iespējas Dagdas iedzīvotājiem. Autotransporta direkcija ierosināja atklāt četrus jaunus reisus reģionālās nozīmes maršrutā Nr. 6213 Krāslava–Skaista–Dagda caur Skaistas ciemu pagarinot to izpildi līdz Krāslavas stacijai, lai veidotu autobusu vilcienu savienojumu. Tika atklāts jauns reiss no rīta, no Dagdas Krāslavas stacijā pieskaņojot to vilcienam. Tālāk no Krāslavas stacijas uz Krāslavas AO un Dagdu pa ierasto maršrutu ar izpildi katru dienu. Rīgā vilciens pienāk plkst. 9.00. Savukārt vakarā vilciens no Rīgas plkst. 16.31 pienāk Krāslavas stacijā plkst. 19.48, līdz ar to tika atklāti jauni reisi no Dagdas ar pienākšanu Krāslavas stacijā. Tālāk no Krāslavas uz Krāslavas AO un Dagdu pa ierasto maršrutu ar izpildi katru dienu. Tas nozīmē, ka arī iedzīvotāji starp Dagdu un Krāslavu iegūst papildus mobilitātes iespējas izmantojot vilcienu. Arī šajā savienojumā pasažieriem tiek nodrošinātas iespējas iegādāties vienoto biļeti.

5.attēls mobilitātes iespējas vilciena Rīga–Daugavpils pagarināšanas rezultātā līdz Indrai 
Laiks ceļā no Dagdas līdz Rīgai savienojumā autobuss un vilciens (4 h 10 min) kas ir par 20 min ātrāk nekā tikai ar autobusu
No Indras līdz Rīgai 3 h 39 min, līdz Krāslavai 45 min
Skaistas stacijas apkaimes iedzīvotājiem iespēja izmantojot autobusu doties uz Krāslavas staciju
kursē 4;5;5;6
Jauns autobusu reiss no Dagdas uz Krāslavas staciju



5) [bookmark: _Hlk107485874]Stiprinot vilciena lomu sabiedriskā transporta pakalpojuma nodrošināšanā, Autotransporta direkcija veica izpēti, par mobilitātes uzlabošanu pārvadājumos uz Madonu, Lubānu, Gulbeni, veidojot vilcienu un autobusu savienojumus. Vilciens Rīga–Madona, kas iepriekš kursēja tikai piektdienās un svētdienās un no Madonas uz Rīgu, kas kursēja sestdienās un svētdienās ceļā pavadīja apmēram 2 h 30 min, savukārt reģionālās nozīmes maršrutā Nr. 7989 Rīga–Madona–Lubāna reisu izpildes laiks līdz Madonai bija no 3 h 5 min līdz 3 h 28 min. Lai nodrošinātu pasažieriem iespēju ātrāk nokļūt Madonā un tālāk savienojumā ar autobusu uz Lubānu, Cesvaini, Barkavu, Autotransporta direkcija ierosināja norīkot vilcienu katru dienu vienlaikus, lai nedublētu autobusu satiksmi tika slēgts maršruts Nr. 7989 Rīga–Madona–Lubāna. Posmā no Madonas līdz Lubānai reisu izpilde tika pārveidota un pielāgota vilciena Rīga–Madona un Madona–Rīga kursēšanas laikiem, organizējot reisu kursēšanu gan caur Barkavu, gan caur Cesvaini.
6) Vienlaikus ar vilcienu regulāru kursēšanu uz Madonu, piektdienas vakarā vilciens pagarināts līdz Gulbenei un sestdienas rītā no Gulbenes uz Rīgu. Vēl papildus vilcieni uz un no Gulbenes norīkoti svētdienās un sestdienās, kuri ir savstarpēji saskaņoti ar Gulbenes–Alūksnes bānīti, tādejādi pasažieriem nodrošinot iespēju pārsēsties un mērot ceļu uz Alūksni un ar nākošo reisu atgriezties Gulbenē un mērot ceļu atpakaļ uz Rīgu.
7) Ņemot vērā pasažieru pārvadājumu pa dzelzceļu lomu, slēgts maršruts Nr. 7197 Rīga–Aizkraukle un maršruts Nr. 7630 Rīga–Madona–Gulbene to aizstājot ar maršrutu Nr. 7202 Aizkraukle–Gulbene, pasažierus no Gulbenes puses nogādājot līdz Aizkraukles stacijai, tādējādi nodrošinot iespēju pārsēsties uz vilcienu Aizkraukle – Rīga.
8) Lai nodrošinātu iedzīvotājiem ērtu un ātru nokļūšanu no rīta uz Rīgu un pēcpusdienā atpakaļ, 2019. gadā atklāti vilcienu – eksprešu reisi darba dienu rītos no Cēsīm, Valmieras uz Rīgu un pēc darba laika no Rīgas uz Cēsīm, Valmieru. Saistībā ar vilcienu reisu pagarināšanu līdz Valmierai, lai optimizētu valsts budžeta dotāciju apjomu, slēgti četri autobusa maršruta Nr. 7599 Rīga-Valmiera reisi.

2.2. [bookmark: _Hlk108087556]Vilcienu intensitātes palielināšana
Lai uzlabotu jau esošu autobusu un vilcienu mijiedarbību vietās, kur autobusu pieturas ir tiešā dzelzceļa staciju tuvumā, to pienākšanas un atiešanas laiki tiek saskaņoti ar reģionālās nozīmes autobusu reisiem, kuri pēc kursēšanas grafika ir atbilstoši un vistuvāk vilcienu reisiem. Šāda saskaņošana tiek veikta visā valsts teritorijā – šobrīd 19 dzelzceļa stacijās, kā arī Aizkrauklē un Tukumā ir ieviesta vienotā vilcienu un autobusu biļete.
Ņemot vērā 2021. gada 9. jūlija STP Lēmumu Nr.4 (prot.Nr.5§4) “Par iekšzemes regulāro pasažieru komerciālo pārvadājumu ar autobusiem ieviešanu”, tika atbalstīta komerciālo maršrutu Rīga–Daugavpils, Rīga–Jaunķemeri, Rīga–Sloka, Rīga–Salaspils, Rīga–Olaine, Rīga–Jelgava, Rīga–Sigulda un Rīga–Ogre ieviešana, un tā rezultātā šo maršrutu apkalpošanas dotētā maršrutu tīkla ietvaros pārtraukšana.
1) Komerciālie maršruti ir izveidoti tajos virzienos, kur primāri kursē vilciens, liekot lielāku uzsvaru uz vilcienu satiksmi, kur atšķirībā no komerciālajiem maršrutiem, ir noteikta konkrēta regularitāte ar kuru pasažieri var rēķināties. Ņemot vērā, ka daļā maršrutu, kuri apstiprināti uz komerciāliem principiem, šobrīd nav saņemti pieteikumi maršrutu apkalpošanai (izņemot Salaspils un Daugavpils virzienā), uz nenoteiktu laiku iepriekšminētie maršruti tiek nodrošināti dotētajā maršruta tīklā atbilstoši STP apstiprinātajai kārtībai, reisu skaits būtiski ir samazināts, novirzot pasažieru plūsmu uz vilcienu.
2) Autotransporta direkcijas ieskatā, satiksme starp Rīgu un Daugavpili netika nodrošināta pietiekošā apjomā. Līdz ar to Autotransporta direkcija ierosināja no 2021. gada 1. septembra ieviest jau iepriekš izstrādātos grozījumus maršrutu tīklā, nosakot papildus izpildes dienas kursējušiem vilcieniem starp Rīgu un Daugavpili. Iepriekš katru dienu kursēja 3 vilcienu pāri no Rīgas uz Daugavpili un no Daugavpils uz Rīgu savukārt piektdien, sestdien un svētdien kursēja vēl papildus viens vilciena pāris. Autotransporta direkcija sadarbībā ar AS “Pasažieru vilcienu” iesniedza STP priekšlikumu no 2021. gada decembra noteikt šo vilcienu kursēšanu ne tikai atsevišķās dienās, bet gan visās nedēļas dienās. Tādejādi, starp Rīgu un Daugavpili abos virzienos katru dienu kursē 4 vilcienu pāri.
3) Stiprinot vilciena lomu sabiedriskā transporta pakalpojuma nodrošināšanai Latgales virzienā, tika ierosināts noteikt izpildi katru dienu ekspreša vilcieniem maršrutā Rīga – Rēzekne. Ekspreša vilciena norīkošana katru dienu palielināja mobilitātes iespējas Rēzeknes un apkaimes iedzīvotājiem sasniegt galvaspilsētu ātrāk nekā ar autobusu un privāto automašīnu, salīdzinot brauciena laiku starp Rīgu un Rēzekni. AS “Pasažieru vilciens” prognozēja, ka katrā reisā varētu būt aptuveni 110 pasažieri. Iepriekš reģionālās nozīmes autobusa Nr. 7452 Rīga–Preiļi–Malta–Rēzekne kursēšanas laiks bija 4 h 5 min, kas ir par 1 h 22 min ilgāk, nekā ar ekspreša vilcienu, tajā pat laikā, neskatoties uz piemaksu par ātrumu vilcienā (0.70 EUR), biļetes cena ir lētāka par apmēra 1.55 EUR nekā iepriekš, braucot ar autobusu.



Katru nedēļu no 5–7
Katru dienu
Katru dienu ekspresis
Katru dienu ekspresis
Plānots papildus reiss
katru nedēļu
no 6–7
Plānots papildus reiss
katru dienu


6.attēls vilcienu intensitātes kāpināšana










7.attēls vilcienu un autobusus savienojumi,
reģionālās nozīmes pārsēšanās punkti Indra
Saurieši
Dagda
Līgatne
Kārsava
Zilupe
Esošie un potenciālie pārsēšanās punkti uz/no vilciena
Galvaspilsēta
Reģionālās nozīmes pārsēšanās punkts
Vietējās apkaimes (atzaraojumi)
Lubāna
Vilciens
Autobuss

[bookmark: _Hlk108087636]2.3. Perspektīvā attīstāmie vilcienu lomas stiprināšanas pasākumi
Ņemot vērā iepriekšminētos autobusu un vilciena savienojumu principus, Autotransporta direkcija ir identificējusi un apsver iespēju ieviest sekojošus savienojumu punktus, lai stiprinātu vilciena nozīmi, kā sabiedriskā transporta mugurkaulu, un potenciāli attīstītu mobilitātes iespējas iedzīvotājiem:
· Jēkabpilī (Krustpils stacija) Latgales virzienā;
· Jūrmalā (Slokas stacija) Kurzemes virzienā; 
· Jelgavā (Jelgavas stacija) Zemgales, Kurzemes virzienā;
· Līgatnē (Līgatnes stacija) Vidzemes virzienā.
Konkrēti lēmumi par šādu savienojumu izveidi būs atkarīgi gan no pasažieru plūsmas, gan Sabiedriskā transporta padomes lēmumiem.
Dzelzceļa pārvadājumi pasažieriem šobrīd ir pievilcīgāki zemākas biļešu cenas dēļ (salīdzinājumā ar autobusu), bet nepieciešams uzlabot arī vilcienu kursēšanas ātrumu, kas vēl vairāk pasažieru rosinātu izvēlēties vilcienu, kā primāro sabiedrisko transportu. Papildus Autotransporta direkcija veiks ieguldījumu jaunu dzelzceļa maršrutu izvērtēšanā, piemēram, Rīga–Saurieši, kas uzlabotu Rīgas attālāko rajonu savienojamību ar centru un Pierīgas savienojumu ar Rīgu, piedāvājot pasažieriem ātrāk nokļūt galamērķī, izmantojot dzelzceļa priekšrocības pilsētas vidē, izvairoties no sastrēgumiem. Sauriešu gadījumā šis varētu kalpot kā mobilitātes punkts virzieniem no Ropažiem, Zaķumuižas vai Tīnūžiem, piedāvājot pasažieriem pārsēsties uz vilcienu tuvā Pierīgā un nokļūt centrā ātrāk.
Autotransporta direkcija ir izstrādājusi vairākus iespējamos scenārijus, kā ieviest intensīvāku vilcienu satiksmi uz Liepāju katru dienu vai atsevišķās nedēļas dienas. Taču sākotnēji dzelzceļa līnijā Liepāja–Rīga būtu nepieciešams uzlabot satiksmes ātrumu, veicot ieguldījumus infrastruktūras attīstībā, vienlaikus rast risinājumu papildus vilcienu norīkošanas finansēšanai, jo paralēli kursējošie autobusa maršruti ir augsti pieprasīti un apkalpo lielāku skaitu pieturvietu, jo maršruts Rīga–Saldus no 2021. gada 1. augusta nav iekļauts maršruta tīklā.
Šobrīd elektrolīnijas (Skulte, Tukums, Jelgava, Aizkraukle) apkalpo 23 vilcienu sastāvi ar ietilpību 318 līdz 505 pasažieru sēdvietām.
Pēc jauno vilcienu piegādes, minētās elektrolīnijas apkalpos 32 jauni sastāvi. Katrs no tiem sastāvēs no četriem vagoniem. Viena elektrovilciena garums būs 109 metri. Katrā vilcienā būs sēdvietas 436 pasažieriem. Tiks ieviests intervāla grafiks, palielinot pārvadājumu apjomu no ~3.7 milj. vilcienkilometru gadā uz ~5.05 milj. vilcienkilometru gadā (palielinājums par aptuveni 40%).
BEMU – vilcienu iepirkumu organizēšana. Atklātu konkursu par deviņu jaunu akumulatoru bateriju elektrovilcienu piegādi Autotransporta direkcija izsludināja š.g. 13. aprīlī, un tas noslēdzies š.g. 15. jūnijā. Detalizētas sarunas par iepirkuma cenu un citiem apstākļiem, kas var ietekmēt vilcienu ražošanu un nodošanu ekspluatācijā, notiks otrajā iepirkuma kārtā. Plānots, ka jaunie vilcieni uz Rīgu tiks piegādā līdz 2026. gada vasarai, un vismaz septiņi BEMU vilcieni kursēs dzelzceļa līnijās Bolderāja – Rīga – Sigulda, tādējādi būtiski uzlabojot pārvietošanās iespējas Rīgā un Pierīgā. Perspektīvā tiek vērtētas iespējas paplašināt BEMU vilcienu apkalpošanas areālu arī citos neelektrificētos dzelzceļa posmos, piemēram, starp Jelgavu un Dobeli.
Vienlaicīgi tiek pievērsta uzmanība arī dzelzceļa infrastruktūrai – turpinās peronu rekonstrukcija. Līdz intervāla grafika ieviešanai tiks rekonstruēta lielākā daļa peronu elektrolīnijās, tādējādi nodrošinot ērtu un ātru iekāpšanu vilcienos (papildus jau 16 rekonstruētajām, šobrīd notiek darbs pie 48 staciju un pieturas punktu rekonstrukcijas un jaunu pieturas punktu izbūves (Bolderāja – Slokas iela; Bolderāja – Silikātu; Dauderi; ALFA), kurus nākotnē būs iespējams iekļaut sabiedriskā transporta maršrutu tīklā. Sākotnēji netiks rekonstruētas tikai tās stacijas, kuras skars Rail Baltica izbūve, vai arī izteikti maz noslogotās. Rail Baltica projekta ietvaros paredzēts rekonstruēt arī Rīgas pasažieru staciju. Paredzams, ka jauni un ērti vilcieni, kas arī kursēs ātrāk nekā esošie, ņemot vērā jau minētos pārvadājumu kvalitātes uzlabojumus, piesaistīs papildus pasažierus.
Tuvākajā perspektīvā nepieciešams risināt jautājumu par ritošā sastāva nodrošināšanu neelektrificētajās dzelzceļa līnijās, kurās šobrīd tiek izmantots ritošais sastāvs, kas ir novecojis, un pastāv draudi to kapacitātes izsmelšanai jau tuvākajos gados.
[bookmark: _Toc106612288][bookmark: _Hlk108087711]II. Ziņojuma secinājumi un turpmāka rīcība:

Sabiedriskā transporta pakalpojumu segmentā:
· Līdz ar vīrusa Covid-19 straujo izplatību pasaulē un ekonomisko aktivitāšu sarukumu, kā arī ieviestajiem ierobežojumiem, 2020. gadā un 2021. gadā bija vērojamas būtiskas izmaiņas pieprasījumā pēc sabiedriskā transporta pakalpojumiem. Neraugoties uz negatīvajām tendencēm, 2022.gadā situācija pakāpeniski uzlabojusies, un pakalpojuma pieprasījuma līmenis Latvijā, līdzīgi kā iepriekšējos gados, turpina pieaugt.
· Kopumā secināms, ka vairāku pasākumu un procesu īstenošanā ir vērojams būtisks progress un nepieciešams turpināt un atbilstoši situācijai pilnveidot līdzšinējos pasākumus, veidojot lielāku uzticību sabiedriskā transporta pakalpojumu sistēmai.
· Turpināms darbs pie ilgtspējīga, integrēta un multimodāla sabiedriskā transporta pakalpojuma attīstības, nodrošinot valsts un pašvaldību finanšu līdzekļu racionālu izmantošanu.
· Turpināmi sabiedrības izglītošanas pasākumi, jo īpaši pievēršot uzmanību jautājumiem par piekļuves un pieejamības veicināšanu sabiedriskā transporta pakalpojumiem.

IT projektu īstenošana:
· Izveidojot VSTBS, tiek pārorganizēti biļešu tirdzniecības procesi, kas paplašinās pasažieriem biļešu iegādes iespējas un ļaus Autotransporta direkcijai pilnvērtīgi organizēt un attīstīt ar sabiedrisko transporta jomu saistītos pakalpojumus, kā arī uzlabot pakalpojumu sniegšanā gūto ieņēmumu un izdevumu kontroli. 
· Vienlaikus ar VSTBS tiks būtiski samazināta skaidras naudas aprite un būtiski samazināsies biļešu tirdzniecības apjomi pie transportlīdzekļu vadītājiem, tādējādi samazinot risku saistībā ar biļetes neizsniegšanu.
· Jāveicina iespējas iegādāties vienu biļeti multimodālam ceļojumam biļešu tirdzniecības vietās, t.sk. mobilajā aplikācijā.
· Jāturpina darbs pie BMA sistēmas pilnvērtīgas darbības un tās funkcionalitātes nodrošināšana.
· Pašlaik BMA sistēmas elektroniskās identifikācijas risinājums nevar sāk darboties, jo mērķa personas pietiekamā apmērā nav nodrošinātas ar identifikācijas līdzekļiem – eID kartēm ar speciālo lietotni. Turklāt BMA sistēmas elektroniskās identifikācijas ieviešanas termiņu nepieciešams salāgot ar termiņu, kādā paredzēts uzsākt darbību VARAM veidotai sistēmai DAGR, kuru būs nepieciešams izmantot datu apmaiņai ar personu statusu datu devējiem vai arī nodrošināt BMA sistēmā nepieciešamo datu saņemšanu no datu devējiem, izmantojot pagaidu risinājumu.
· Sadarbībā ar VARAM, PMLP un CSDD jāturpina veikt pasākumi eID karšu ar speciālo lietotni apjoma kāpināšanai, nodrošinot eID kartes speciālās lietotnes uzstādīšanas atbalstu personām, kurām ir no 2019. gada 2. septembra līdz 2021. gada 28. decembrim PMLP izsniegtas kartes. Kā arī Autotransporta direkcijai sekmīgi jārealizē informatīvā kampaņa “Braukšanas maksas atvieglojumu izmantošanai sabiedriskajā transportā pasažierim būs nepieciešama eID karte”.

Dzelzceļa pārvadājumu segmentā:
· Jāturpina vilcienu intensitātes kāpināšana, norīkojot papildus vilcienu reisus, vienlaikus iespēju robežās samazinot dublējošos autobusu reisus.
· Vienlaikus vilcienu satiksme tiks būtiski palielināta elektrificētajās dzelzceļa līnijās, ieviešot intervāla grafiku pēc 32 jaunu vilcienu sastāvu piegādes un nodošanas ekspluatācijā, kā arī tiks atklāti dzelzceļa pārvadājumi posmā uz Bolderāju pēc jaunu pieturas punktu izbūves un jaunu akumulatoru bateriju elektrovilcienu piegādes.
· Jāturpina pārsēšanās punktu un iespējamo vilcienu autobusu savienojumu ieviešana iepriekš izvirzītajos virzienos.
· Veicams pasākumu kopums, kas vērsts uz iekšzemes dzelzceļa pasažieru pārvadājumu pakalpojumu tirgus pakāpenisku liberalizāciju, nodrošinot Eiropas Savienības dzelzceļa uzņēmumiem nediskriminētu un vienlīdzīgu piekļuvi Latvijas iekšzemes pasažieru pārvadājumu tirgum.


Satiksmes ministrs							T.Linkaits

Vīza:
valsts sekretāre								I.Stepanova
2021.gada sadalījums pa kategorijām (pēc braucienu skaita)	
Pirmsskolas vecuma bērni	Bērni bāreņi	Politiski represētās personas/Nacionālās pretošanās kustības dalībnieki	I un II grupas invalīdi, bērni invalīdi un pavadošās personas	Daudzbērnu ģimenes locekļi un ģimenes, kuru aprūpē bērni ar invaliditāti, reģionālajos pārvadājumos	471126	194288	185065	9243980	1870258	

Reģionālās nozīmes pārvadājumi ar autobusiem	
2017.gads	2018.gads	2019.gads	2020.gads	2021.gads	4662479	5022773	6043844	4489109	3770044	Reģionālās nozīmes pārvadājumi ar vilcieniem	
2017.gads	2018.gads	2019.gads	2020.gads	2021.gads	1161942	1627220	2015879	1510712	1391636	Valsts pilsētu pārvadājumi	
2017.gads	2018.gads	2019.gads	2020.gads	2021.gads	11152504	10871490	10539888	7666443	6803037	

